cyanic-selkie/wikianc huggingface dataset:
Α.Γ.Ε. Ζακύνθου
Πορεία στην Ε.Σ.Κ.Α.Η. (δεκαετίες 1990 & 2000)
Κατά την αγωνιστική περίοδο 2003-04, προερχόμενη από την Α2 ως πρωταθλήτρια, η Α.Γ.Ε. Ζακύνθου, λαμβάνει μέρος στους αγώνες της Α1 Ε.Σ.Κ.Α.Η. για πρώτη φορά με έδρα το κλειστό του 2ου Λυκείου στην Παναγούλα, αντί του κλειστού του Εθνικού Σταδίου που χρησιμοποιούσε μέχρι τότε. Έκτοτε αγωνίστηκε αδιάλλειπτα στην κατηγορία μέχρι και το 2011.
Άνοδος στη Γ' Εθνική (2011-2015)
Χρονιά σταθμός στην ιστορία του τμήματος αποτελεί η περίοδος 2011-12 οπότε και, με προπονητή τον Κώστα Ντούβα, κατέλαβε την 1η θέση στην κανονική διάρκεια του πρωταθλήματος της Α1 Κατηγορίας Αχαΐας-Ηλείας με 24 νίκες σε 26 παιχνίδια. Στα μπαράζ ανόδου που ακολούθησαν, μετά από εντός έδρας νίκη επί του Προμηθέα Πατρών με 80-71 στους τελικούς, κέρδισε τη σειρά με 3-0 νίκες, κατακτώντας το Πρωτάθλημα και την άνοδο στην Γ' Εθνική Κατηγορία.
Το Πρωτάθλημα της Γ' Εθνικής συγκροτείται από τέσσερις ομίλους, με τις ομάδες να μοιράζονται σε αυτούς βάσει γεωγραφικών κριτηρίων. Η Ζάκυνθος τοποθετήθηκε για την περίοδο 2012-13 στον 1ο Όμιλο Νότου, τον οποίο συγκρότησαν 12 συνολικά σωματεία. Στο πλαίσιο αυτό η ομάδα συγκέντρωσε 12 νίκες και 10 ήττες, ολοκληρώνοντας τις αγωνιστικές της υποχρεώσεις στην 7η θέση της τελικής κατάταξης. Υπήρξε επίσης η άτυχη ισοβαθμίας με το Γ.Σ. Χαλανδρίου, που τοποθετήθηκε μία θέση υψηλότερα. Προπονητής στις αρχές της περιόδου αυτής ήταν ο Πατρινός πρώην καλαθοσφαιριστής Γιώργος Σκροπολίθας με βοηθό τον Ανδρέα Παπαδάτο, ενώ τον Ιανουάριο του 2013 το πόστο του πρώτου προπονητή ανέλαβε ο Νίκος Θεοδόσης.
Την επόμενη αγωνιστική περίοδο, 2013-14, η Ζάκυνθος επέστρεψε στα γήπεδα της Γ' Εθνικής. Στο μεταξύ οι ομάδες που συγκροτούσαν τον Όμιλό της είχαν αυξηθεί κατά μία. Στο πλαίσιο αυτό ο σύλλογος τερμάτισε με 9 νίκες και 15 ήττες στη συλλογή του. Στον τελικό βαθμολογικό πίνακα έφτασε μόλις στη 10η θέση, αλλά απέφυγε τη ζώνη του υποβιβασμού. Προπονητής ήταν και πάλι ο Νίκος Θεοδόσης με βοηθό το Νίκο Κλάδη.
Το καλοκαίρι του 2014 καθήκοντα πρώτου προπονητή ανέλαβε ο Θεόφιλος Μπεκές με βοηθό τον Αντώνη Ακτύπη. Για το Πρωτάθλημα της περιόδου 2014-15 ο Όμιλος της Ζακύνθου φιλοξένησε 14 ομάδες στο σύνολο, μία περισσότερη από πριν. Στον τελικό βαθμολογικό πίνακα συγκατοίκησε με μια άλλη ομάδα, την Απόλλωνα Αρχαίας Κορίνθου. Αμφότερες συγκέντρωσαν από 15 νίκες και 11 ήττες και βάσει των μεταξύ τους αποτελεσμάτων κατετάγησαν ο μεν Απόλλων στην 5η, η δε Ζάκυνθος στην 6η θέση.
'''Παρόλο που ο σύλλογος εξασφάλισε άνετα την παραμονή του στη Γ' Εθνική, ανυπέρβλητοι οικονομικοί λόγοι οδήγησαν το διοικητικό συμβούλιο να αποσύρει την ομάδα από τις εθνικές κατηγορίες. Από μόνο του το γεγονός είναι αξιοθαύμαστο καθώς ο σύλλογος, αφού εξόφλησε τους πάντες,  προτίμησε να αγωνίζεται σε χαμηλότερες κατηγορίες, αντί να υποσχεθεί οικονομικό φορτίο που δεν μπορούσε να αναλάβει.'''
Συνοπτική κατάταξη σε εθνικές κατηγορίες (Γ' Εθνική)
Ιστορική αναδρομή
Η λειτουργία του γυναικείου τμήματος καλαθοσφαίρισης ξεκίνησε την αγωνιστική περίοδο 1986-87. Η γυναικεία ομάδα τα επόμενα χρόνια λάμβανε σταθερά μέρος στο Πρωτάθλημα Γυναικών της Ε.Σ.Κ.Α.Η. τερματίζοντας σε υψηλές θέσεις. Η λειτουργία του τμήματος ανεστάλη το 1993 λόγω οικονομικών προβλημάτων και κυρίως λόγω έλλειψης νέων παικτριών.
Προπονήτες της ομάδας υπήρξαν οι Νίκος Θεοδωρίτσης, Τζανέτος Πομώνης και Γιάννης Ακτύπης. Έφορος της ομάδας ο Άκης Λαδικός και κυριότερες παίκτριες οι: Μπάστα Τέτα, Μαλεβίτη Μαίρη, Μόρφη Κωνστάντζα, Φαραού Χρύσα, Καλημέρη Ελένη, Ευθυμίου Έφη, Πετροπούλου Μαρίνα, Γούλιαρη Γιολάντα, Σιδηροκαστρίτη Μαρία, Ντακουβάνου Χριστίνα, Μάνεση Σία, Μάργαρη Κατερίνα, Βανετσάνου Δέσποινα, Κυπριώτη καθώς και η Άννα Βυθούλκα.
Η νέα ενεργοποίηση του τμήματος έλαβε χώρα κατά την περίοδο 2011-12 οπότε και το γυναικείο Πρωτάθλημα της Ε.Σ.Κ.Α.Η. φιλοξένησε 6 συλλόγους. Έχοντας πετύχει 2 νίκες σε 7 αγώνες, η ζακυνθινή ομάδα τερμάτισε στην 6η και τελευταία θέση.
Την αγωνιστική περίοδο 2012-13, και με προπονητή το Σπύρο Νέγκα, η Α.Γ.Ε.Ζ. αντιμετώπισε 7 αντιπάλους στην προσπάθειά της να κατακτήσει το Πρωτάθλημα της Ε.Σ.Κ.Α.Η. Στην τελική βαθμολογική κατάταξη τοποθετήθηκε στην 4η θέση έχοντας σημειώσει 9 νίκες και 5 ήττες στη διάρκεια της χρονιάς.
Μετά την ολοκλήρωση των αγωνιστικών του υποχρεώσεων για τη χρονιά 2014-15 ο σύλλογος είχε συλλέξει 7 νίκες και 5 ήττες καταλαμβάνοντας οριστικά την 4η θέση της κατάταξης σε σύνολο 7 ομάδων.
Εφηβικό τμήμα
Αγωνιστικές περίοδοι
Τμήμα Κορασίδων
Αγωνιστικές περίοδοι
Τμήμα Νεάνιδων
Κατά την αγωνιστική περίοδο 2022 - 2023 Η ΑΓΕΖ συμμετέχει για πρώτη φορά στην ιστορία της στο πρωτάθλημα Νεάνιδων της ΕΣΚΑ-Η. Προπονήτρια: Μαλεβίτη Μαίρη. Η ομάδα ολοκλήρωσε το πρωτάθλημα καταλαμβάνοντας την 5η θέση μην πετυχαίνοντας νίκη. Το σύνολο των παιχτριών στην πλειοψηφία του αποτελείται από κορασίδες και παγκορασίδες και η συμμετοχή στο πρωτάθλημα Νεάνιδων αποτελεί προετοιμασία ουσιαστικά για το πρωτάθλημα κορασίδων.
Παιδικό τμήμα
Αγωνιστικές περίοδοι
Τμήμα Παμπαίδων
Αγωνιστικές περίοδοι
Η ΑΓΕΖ αποφασίζει - παρά τα υψηλά κόστη μετακινήσεων - την συμμετοχή στο πρωτάθλημα παμπαίδων της ΕΣΚΑΗ για να δώσει την ευκαιρία στους μικρούς αθλητές να αποκτήσουν αγωνιστική εμπειρία και να νιώσουν την χαρά της συμμετοχής, του ταξιδιού, της ομαδικής προσπάθειας, της χαράς της νίκης, την εμπειρία της ήττας.
Β. Τμήμα Στίβου
Το τμήμα στίβου της Α.Γ.Ε. Ζακύνθου δημιουργήθηκε από μια ομάδα ανθρώπων που αγαπούσε τον κλασσικό αθλητισμό και είναι το 2ο που λειτούργησε και συγκεκριμένα κατά το έτος 1983. Παραμένει ενεργό μέχρι σήμερα με έδρα το Δ.Α.Κ. Ζακύνθου, χωρητικότητας 2.500 καθήμενων. Από τότε έχει κυλήσει πολύ νερό στο αυλάκι. Αναδείχθηκαν πρωταθλητές Ελλάδας, Βαλκανιονίκες, συμμετοχές σε Ευρωπαϊκούς, Μεσογειακούς, Παγκόσμιους και Ολυμπιακούς Νέων. Ο στίβος είναι μια κυψέλη παιδιών που αναπτύσσει τις φυσικές τους ικανότητες, συμμετέχοντας σε προπονήσεις και αγώνες. Το τμήμα στίβου αγκαλιάζει όλο το νησί της Ζακύνθου ανιχνεύοντας ταλέντα και αξιοποιώντας τα, το κάνει γνωστό όπου και αν συμμετέχει. Προσελκύει παιδιά με ικανότητες και όχι μόνο στους ΔΡΟΜΟΥΣ, τα ΑΛΜΑΤΑ και τις ΡΙΨΕΙΣ ενώ παράλληλα βελτιώνει τη φυσική κατάσταση και προάγει όλες τις αξίες και ιδανικά του αθλητισμού. Δεν είναι τυχαίος λοιπόν και ο χαρακτηρισμός του ως  Βασιλιάς όλων των αθλημάτων.
Αξιολόγηση των ελληνικών συλλόγων κατά Σ.Ε.Γ.Α.Σ (αναφέρεται η κατάταξη του συλλόγου σε πανελλήνιο επίπεδο) :
Ανασκόπηση τμήματος στίβου 2017 - 2018
Για το 2018 ήταν η πρώτη χρονιά λειτουργίας του Δημοτικού σταδίου με τη νέα του μορφή (ταρτάν και ηλεκτροφωτισμός) κάτι το οποίο δίνει ώθηση και πνοή ώστε οι αθλητές να προπονούνται σε συνθήκες ανάλογες του ταλέντου τους και των στόχων τους σε διασυλλογικά και πανελλήνια πρωταθλήματα.
Κάνοντας μια ανασκόπηση για το τμήμα του στίβου από το 2006 εως το 2016 βαθμολογικά ήταν 40ος εως 58ος στην πανελλήνια κατάταξη ανάμεσα σε 350 συλλόγους. Το 2017 ο σύλλογος σημείωσε μια πτώση (112ος ) λόγω των έργων στο δημοτικό στάδιο ενώ το 2018 ανέκαμψε σκαρφαλώνοντας στην 90η θέση. Για το 2019 και τα επόμενα χρόνια θα επιστρέψει στη θέση που αρμόζει λόγω των τέλειων συνθηκών προπόνησης αλλά και της νέας δυναμικής (συμμετοχή περισσότερων παιδιών).
Διασυλλογικά Πρωταθλήματα
Συνολικά στα διας/κά συγκεντρώθηκαν 277 βαθμοί και στα παν/νια 53 βαθμοί συν 128 από το παν/νιο ανωμάλου δρόμου.
'''Μια ιδιαίτερη στιγμή για το σύλλογο ήταν η κατάκτηση της 3ης θέσης από τη Μάρλη Μάρα στα 2.000μ στιπλ και συμμετοχή με την Εθνική ομάδα. Να τονιστεί ότι παράλληλα πριμοδοτήθηκε με 7% στη βαθμολογία που θα πετύχει στις πανελλαδικές εξετάσεις. Το 2019 θα είναι η χρονιά της θέτοντας υψηλούς στόχους τόσο στην κατηγορία των κορασίδων, όσο και στη νεανίδων αλλά και συμμετοχής με την Εθνική ομάδα.'''
Αναλυτικά οι διακρίσεις των αθλητών στους πανελλήνιους αγώνες την περίοδο 2017-2018
ΠΠ-ΠΚΑ’ (10 ΑΘΛΗΤΕΣ)
Π-Κ (4 ΑΘΛΗΤΕΣ)
ΕΦΗΒΩΝ-ΝΕΑΝΙΔΩΝ (2 ΑΘΛΗΤΕΣ)
ΝΕΩΝ ΚΑΙ ΑΝΔΡΩΝ-ΓΥΝΑΙΚΩΝ
Ανασκόπηση τμήματος στίβου 2018 - 2019
Το τμήμα του Στίβου συμμετείχε για την αγωνιστική περίοδο 2018- 2019 στις παρακάτω αθλητικές διοργανώσεις :
1. Διασυλλογικό πρωτάθλημα ΠΠ-ΠΚΑ' Πάτρα (20 αθλητές) 20/4/2019
2. Διασυλλογικό πρωτάθλημα Π-Κ Πάτρα (10 αθλητές) 14/4/2019
3. Διασυλλογικό Α-Γ Α' φάση Πάτρα (3 αθλητές) 04/05/2019
4. Διασυλλογικό Α-Γ Β' φάση Τρίπολη (2 αθλητές) 19/5/2019
6. Διασυλλογικό συνθετών ΠΠΑ' Πάτρα (4 αθλητές) 4/5/2019
7. Πανελλήνιο πρωτάθλημα ΠΠ-ΠΚΑ' (12 αθλητές) Χαλκίδα 13-14/7/2019
8. Πανελλήνιο πρωτάθλημα Π-Κ ( 2 αθλητές) Τρίκαλα 6-7/7/2019
10. Πανελλήνιο Α-Γ (1 αθλητής) Πάτρα 27-28/7/2019
11. Πανελλήνιο πρωτάθλημα Νέων ( 1 αθλητής) Λάρισα 29-30/6/2019
12. Πανελλήνιο πρωτάθλημα Βάδην Α-Γ ( 1 αθλήτρια) 20/1/2019 Αθήνα
13. Πανελλήνιο πρωτάθλημα Μαραθωνίου (1αθλητρια) 10/11/2019 Αθήνα
14. Ιόνιοι αγώνες Λευκάδα ( 20 αθλητές) 25/05/2019
15. Διασυλλογικό πρωτάθλημα α' φάση  ΠΠ-ΠΚΒ' ( 26 αθλητές) Πάτρα 13/4/2019
16. Διασυλλογικό πρώταθλημα β' φάση ΠΠ-ΠΚΒ' (21 αθλητές) Πάτρα 11/5/2019
Και είχε τις εξής Διακρίσεις
ΠΠ-ΠΚΑ’ (12 ΑΘΛΗΤΕΣ)
·  Σούλης Κων/νος  2ος στα 600μ
·  Αρβανιτάκης Διονύσης 2ος στα 6αθλο
·  Σκυταλοδρομία 4Χ80μ ΠΚΑ' 5η με τις Καραμαλίκη-Πυριόχου-Μωραϊτη-Μαρίνου
·  Στρούζας Πέτρος  7ος στα 3.000μ
·  Γεωργαντόπουλος Γιώργος 7ος στα 600μ
·  Βερναρδάκης Γιώργος 9ος στο 6αθλο
·  Σεμιτεκόλου Αικατερίνη 10η στα 80μ εμπ
Π-Κ (2 ΑΘΛΗΤΕΣ)
·  Μάρλη Μάρα 2η στα 2.000μ στίπλ και συμμετοχή στη Διεθνή συνάντηση Ελλάδας- Κύπρου, 12η στα 800μ
ΕΦΗΒΩΝ-ΝΕΑΝΙΔΩΝ (1 ΑΘΛΗΤΡΙΑ)
·  Μάρλη Μάρα 3η στα 3.000μ στιπλ
ΝΕΩΝ ΚΑΙ ΑΝΔΡΩΝ-ΓΥΝΑΙΚΩΝ (3 ΑΘΛΗΤΕΣ)
·  Θανάσης Ανδρέας 5ος στη Δισκοβολία Νέων Ανδρών και 8ος στη Σφαιροβολία Νέων Ανδρών και 12ος στη Δισκοβολία Ανδρών
·  Ολυμπίου Σοφία 5η στα 50.000μ Βάδην Γυναικών
Δ. Τμήμα ΤΑΕ-KWON-DO
Το τμήμα ταεκβοντό της Α.Γ.Ε. Ζακύνθου υπήρξε ενεργό για μια περίοδο 14 ετών, από το 1986 μέχρι το 2000.
Εξωτερικοί σύνδεσμοι
Κατηγορία:Αθλητικοί σύλλογοι Ζακύνθου Κατηγορία:Ελληνικοί σύλλογοι καλαθοσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι πυγμαχίας Κατηγορία:Σωματεία Ε.Σ.Κ.Α.Η. Κατηγορία:Ιδρύσεις αθλητικών συλλόγων το 1980 Ζακυνθος Γυναικων
Η ιδεολογία της Καλιφόρνιας
Η ιδεολογία της Καλιφόρνιας η The Californian Ideology είναι ένα δοκίμιο του 1995 από τους Άγγλους θεωρητικούς των μέσων ενημέρωσης Ρίτσαρντ Μπάρμπρουκ και Άντυ Κάμερον του Πανεπιστήμιο του Γουέστμινστερ. Ο Μπάρμπρουκ το περιγράφει ως «κριτική του νεοφιλελευθερισμού dotcom». Στο δοκίμιο, ο Μπάρμπρουκ και ο Κάμερον υποστηρίζουν ότι η άνοδος των τεχνολογιών δικτύωσης στη Σίλικον Βάλεϊ τη δεκαετία του 1990 συνδέθηκε με τον αμερικανικό νεοφιλελευθερισμό και έναν παράδοξο υβριδισμό πεποιθήσεων από την πολιτική αριστερά και δεξιά με τη μορφή ελπιδοφόρου τεχνολογικού ντετερμινισμού.
Το αρχικό δοκίμιο δημοσιεύτηκε στο περιοδικό Mute το 1995 και αργότερα εμφανίστηκε στη λίστα αλληλογραφίας του Nettime στο Διαδίκτυο για συζήτηση. Μια τελική έκδοση δημοσιεύτηκε στο Science as Culture το 1996. Έκτοτε, η κριτική έχει αναθεωρηθεί σε πολλές διαφορετικές εκδοχές και γλώσσες.
Ο Άντριου Λέοναρντ του Salon χαρακτήρισε το έργο των Μπάρμπρουκ και ο Κάμερον ως «μία από τις πιο διεισδυτικές κριτικές του νεοσυντηρητικού ψηφιακού υπερστερισμού που έχει δημοσιευθεί ποτέ».
Κριτική
Κατά τη διάρκεια της δεκαετίας του 1990, μέλη της επιχειρηματικής τάξης στη βιομηχανία της πληροφορικής στη Σίλικον Βάλεϊ προώθησαν φωνητικά μια ιδεολογία που συνδύαζε τις ιδέες του Μάρσαλ ΜακΛούαν με στοιχεία ριζοσπαστικού ατομικισμού, ελευθεριοκρατίας και νεοφιλελεύθερων οικονομικών, χρησιμοποιώντας εκδόσεις όπως το περιοδικό Wired για να διαδώσουν τις ιδέες τους. Αυτή η ιδεολογία συνδύαζε τις πεποιθήσεις της Νέας Αριστεράς και της Νέας Δεξιάς με βάση το κοινό τους ενδιαφέρον για τον αντικρατισμό, την αντικουλτούρα της δεκαετίας του 1960 και τον τεχνοουτοπισμό.
Οι υποστηρικτές πίστευαν ότι σε μια μεταβιομηχανική, μετακαπιταλιστική, βασισμένη στη γνώση οικονομία, η εκμετάλλευση της πληροφορίας και της γνώσης θα οδηγούσε την ανάπτυξη και τη δημιουργία πλούτου, ενώ θα μείωνε τις παλαιότερες δομές εξουσίας του κράτους προς όφελος των συνδεδεμένων ατόμων σε δυνητικές κοινότητες.
Οι επικριτές υποστηρίζουν ότι η ιδεολογία της Καλιφόρνιας έχει ενισχύσει τη δύναμη των εταιρειών πάνω στο άτομο και έχει αυξήσει την κοινωνική διαστρωμάτωση και παραμένει σαφώς αμερικανοκεντρική. Ο Μπάρμπρουκ υποστηρίζει ότι τα μέλη των digerati που προσχωρούν στην ιδεολογία της Καλιφόρνιας, ασπάζονται μια μορφή αντιδραστικού μοντερνισμού. Σύμφωνα με τον Barbrook, «ο αμερικανικός νεοφιλελευθερισμός φαίνεται να έχει επιτύχει με επιτυχία τους αντιφατικούς στόχους του αντιδραστικού μοντερνισμού: οικονομική πρόοδο και κοινωνική ακινησία. Επειδή ο μακροπρόθεσμος στόχος της απελευθέρωσης όλων δεν θα επιτευχθεί ποτέ, η βραχυπρόθεσμη διακυβέρνηση των digerati μπορεί να διαρκέσει για πάντα.»
Επιρροές
Σύμφωνα με τον Φρεντ Τέρνερ, ο κοινωνιολόγος Τόμας Στρίτερ του Πανεπιστημίου του Βερμόντ σημειώνει ότι η ιδεολογία της Καλιφόρνιας εμφανίστηκε ως μέρος ενός μοτίβου ρομαντικού ατομικισμού με τον Στιούαρτ Μπραντ ως βασική επιρροή. Ο Άνταμ Κέρτις συνδέει τις απαρχές της ιδεολογίας της Καλιφόρνιας με την Αντικειμενιστική φιλοσοφία της Άυν Ραντ.
Υποδοχή
Ενώ σε γενικές γραμμές συμφωνεί με την κεντρική διατριβή των Μπάρμπρουκ και ο Κάμερον, ο Ντέιβιντ Χάντσον της Rewired αμφισβητεί την απεικόνιση της θέσης του περιοδικού Wired ως εκπρόσωπος κάθε άποψης στον κλάδο. «Αυτό που λέει ο Μπάρμπρουκ μεταξύ των γραμμών είναι ότι οι άνθρωποι με τα χέρια τους στα ηνία της εξουσίας σε όλο τον ενσύρματο κόσμο... καθοδηγούνται από ένα εντελώς λοξό φιλοσοφικό κατασκεύασμα». Ο Χάντσον υποστηρίζει ότι δεν υπάρχει μία, αλλά ένα πλήθος διαφορετικών ιδεολογιών σε λειτουργία.
Ο Άντριου Λέοναρντ του Salon αποκαλεί το δοκίμιο "μια διαυγή κατακραυγή της δεξιάς ελευθεριακής κυριαρχίας του Διαδικτύου" και "μια από τις πιο διεισδυτικές κριτικές του νεοσυντηρητικού ψηφιακού υπερστερισμού που έχουν δημοσιευτεί ποτέ". Ο Λέοναρντ σημειώνει επίσης την «ζωηρή» απάντηση από τον Λούι Ροσέτο, πρώην συντάκτη και εκδότη του περιοδικού Wired. Η διάψευση του Ροσέτο, που δημοσιεύτηκε επίσης στο Mute, την επέκρινε ότι δείχνει «μια βαθιά άγνοια της οικονομίας».
Ο Γκάρι Καμίγια, επίσης από το Salon, αναγνώρισε την εγκυρότητα των κύριων σημείων στο δοκίμιο, αλλά όπως ο Ροσέτο, ο Καμίγια επιτέθηκε στον «γελοίο ακαδημαϊκό-μαρξιστικό ισχυρισμό των Μπάρμπρουκ και Κάμερον ότι ο ελευθερισμός υψηλής τεχνολογίας αντιπροσωπεύει κατά κάποιον τρόπο μια εκ νέου ανάφλεξη του ρατσισμού».
Ο ιστορικός αρχιτεκτονικής Καζίς Βαρνέλις του Πανεπιστημίου Κολούμπια διαπίστωσε ότι παρά τις ιδιωτικοποιήσεις που υποστηρίζει η Καλιφορνέζικη Ιδεολογία, η οικονομική ανάπτυξη της Σίλικον Βάλεϊ και της Καλιφόρνιας «κατέστη δυνατή μόνο λόγω της εκμετάλλευσης των φτωχών μεταναστών και της αμυντικής χρηματοδότησης... κρατικές επιδοτήσεις για εταιρείες και εκμετάλλευση φτωχών που δεν είναι πολίτες: μοντέλο για μελλοντικές διοικήσεις».
Στο ντοκιμαντέρ του 2011, All Watched Over by Machines of Loving Grace, ο Κέρτις καταλήγει στο συμπέρασμα ότι η ιδεολογία της Καλιφόρνιας απέτυχε να ανταποκριθεί στους ισχυρισμούς της:
"The original promise of the Californian Ideology, was that the computers would liberate us from all the old forms of political control, and we would become Randian heroes, in control of our own destiny. Instead, today, we feel the opposite—that we are helpless components in a global system—a system that is controlled by a rigid logic that we are powerless to challenge or to change."
Μουνίρ Ιτανί
Ο Μουνίρ Ιτανί (λατινικό αλφάβητο : Munir Itani, αραβικά : منير عيتاني), είναι παλαίμαχος Λιβανέζος αθλητής των χιονοδρομιών-σκιέρ.
Από τους πρώτους στον Λίβανο που ασχολήθηκαν με το αλπικό σκι, το 1934 μαζί με τον Μωρίς Ταμπέτ και τις Αντρέ Κασό και Αϊμέ Κετανέ, ίδρυσαν το Le Club Libanais το πρώτο χιονοδρομικό κέντρο στον Λίβανο.
Παραπομπές
Κατηγορία:Λιβανέζοι αθλητές των χιονοδρομιών
Πόρος (νησί)
Ο Πόρος είναι νησί του Σαρωνικού Κόλπου. Βρίσκεται κοντά στην Αργολίδα και η αρχαία ονομασία του ήταν Καλαυρία. Έχει 3.993 κατοίκους σύμφωνα με την απογραφή του 2011 που αποτελούν ομώνυμο δήμο. Βρίσκεται σε μικρή απόσταση από την ακτή Πελοποννήσου και το απέναντι χωριό Γαλατάς της Τροιζηνίας. Είναι γνωστός, μεταξύ άλλων, για το σπουδαίο λεμονοδάσος που βρίσκεται στην παραπάνω ακτή, ενώ είναι δημοφιλής σαν τόπος μικρών αποδράσεων για τους κατοίκους του λεκανοπεδίου Αττικής.
Περιγραφή
Στην πραγματικότητα πρόκειται για δύο νησιά, την Σφαιρία και την Καλαυρία, τα οποία χωρίζει ένα πολύ μικρό κανάλι θάλασσας αμέσως μετά τον Ναύσταθμο (Προγυμναστήριο). αριστερά|μικρογραφία|Αναπαράσταση της αρχαίας Σφαιρίας, 1887 Η Καλαυρία είναι ιζηματογενής και κυριαρχείται από ασβεστολιθικά και σχιστολιθικά πετρώματα. Η Σφαιρία είναι ηφαιστειογενούς προελεύσεως και ανεδύθη από έκρηξη του ηφαιστείου των Μεθάνων, η δε πόλη του Πόρου είναι κτισμένη ακριβώς επάνω σε έναν μικρό θολωτό κρατήρα.
Το ιστορικό ρολόι, δωρεά του έμπορου και βουλευτή Ιωάννη Παπαδόπουλου, υψηλά στο λόφο της Σφαιρίας, στο κέντρο του Πόρου, αποτελεί σήμα κατατεθέν του νησιού. Στο νοτιοανατολικό μέρος της Καλαυρίας, βρίσκεται η ιστορική Μονή Καλαυρίας, ή Μονή Ζωοδόχου Πηγής Πόρου, που κτίσθηκε το 1713.
Μετά την Επανάσταση του 1821, στον Πόρο δημιουργήθηκε ο πρώτος Ναύσταθμος του Πολεμικού Ναυτικού. Στις εγκαταστάσεις αυτές σήμερα φιλοξενείται το Κέντρο Νεοσυλλέκτων του Πολεμικού Ναυτικού (Προγυμναστήριο). Στον Ναύσταθμο του Πόρου παροπλίστηκε, για αρκετά έτη, το εύδρομο "Γεώργιος Αβέρωφ", πριν μεταφερθεί στον όρμο του Φαλήρου.
Ο Πόρος φιλοξένησε αρκετές κινηματογραφικές ταινίες, όπως π.χ. η ταινία με τον μεγάλο Έλληνα κωμικό Θανάση Βέγγο «Τύφλα να' χει ο Μάρλον Μπράντο», τμήμα της ταινίας "Η Αλίκη στο Ναυτικό" κ.α.
Προϊστορία
Πρόσφατες μελέτες έδειξαν ότι ο Πόρος κατοικείται από την Εποχή του Ορείχαλκου. Οι τάφοι στο νησί χρονολογούνται από τη Μυκηναϊκή Περίοδο και τα ανθρώπινα κτίσματα υπάρχουν σε αυτό τουλάχιστον από το 1000 π.Χ.
Αρχαιότητα
Στην αρχαία πόλη της Καλαυρίας, στην κορυφή του λόφου, μετά από ανασκαφές του 1894 βρέθηκαν ερείπια ναού αφιερωμένου στον θεό Ποσειδώνα, τα οποία είναι ακόμα προσβάσιμα. Εδώ, το 322 π.Χ., ο μεγάλος ρήτορας Δημοσθένης, δηλητηριάστηκε με κώνειο, αφού διέφυγε την σύλληψη από τον κυβερνήτη της Μακεδονίας Αντίπατρο. Επίσης, στην βόρεια παραλία της Καλαυρίας (Βαγιονιά), βρέθηκε καταποντισμένο μέσα στην θάλασσα το αρχαίο λιμάνι.
Αρχαίοι ιστορικοί ισχυρίζονται, μεταξύ αυτών και ο Στράβωνας, ότι ο Πόρος ήταν μέρος μίας Αμφικτυονίας στην Αρχαϊκή Περίοδο, δηλαδή μιας συμμαχίας με την πόλη της Αθήνας, του Πόρου, της Αίγινας, της Επιδαύρου, της Ερμιόνης, της Τροιζήνας, του Ναυπλίου, του Ορχομενού και των Πρασιών. Ωστόσο, αποδείξεις δεν υπάρχουν και γι' αυτό σύγχρονοι μελετητές πιστεύουν ότι η Αμφικτυονία είναι μία ελληνική εφεύρεση.
Μεσαίωνας και νεώτερα χρόνια
Στην Βυζαντινή περίοδο στον Πόρο και τα υπόλοιπα νησιά έκαναν επιδρομές πειρατές, ενώ την περίοδο της τουρκοκρατίας  το νησί παρέμεινε ανεξάρτητο. Συνείσφερε σημαντικά στον αγώνα για την ανεξαρτησία, κατά την Επανάσταση του 1821, με έμψυχο υλικό, καράβια, χρήματα και αρχηγούς τους αδελφούς Χριστοδούλου, Γεώργιο Κριεζή και Γεώργιο Μερτίκα. Στον Πόρο πέθανε και τάφηκε - στα 1832-32 - ο Οπλαρχηγός των Μεσογείων Αττικής Γιάννης Ντάβαρης
Πληθυσμός
Ο πληθυσμός του Πόρου απο το 1879 μέχρι και το 1951 γνώρισε μεγάλη μείωση. Απο το 1961 μέχρι και σήμερα ο πληθυσμός του έχει παραμείνει σταθερός με ελαφρές αυξομειώσεις. Ο Πόρος κατέγραψε τον μεγαλύτερο πληθυσμό του το 1861 (6.682) και τον μικρότερο το 1991 (3.626). Η μεγαλύτερη αύξηση του πληθυσμού έγινε το 1928 (53,4%) και η μικρότερη το 1896 (1,7%). Η μεγαλύτερη μείωση του πληθυσμού έγινε το 1951 (26,4%) και η μικρότερη το 1971 (3,6%).
Κύρια Αξιοθέατα
Τα σπουδαιότερα αξιοθέατα του νησιού είναι:
Εξωτερικοί σύνδεσμοι
* Κατηγορία:Κωμοπόλεις της Πελοποννήσου
Διοργανώσεις Ε.Π.Σ. Κοζάνης 2013–14
Η περίοδος 2013–14 των πρωταθλημάτων της Ε.Π.Σ. Κοζάνης.
Πηγές
Κατηγορία:Ε.Π.Σ. Κοζάνης Κατηγορία:Εγχώρια ποδοσφαιρικά πρωταθλήματα 2013-2014
Μπλακ τζακ
250px|right Το Μπλακ τζακ (Blackjack), επίσης γνωστό και ως εικοσιμία, είναι ένα από τα πιο δημοφιλή τυχερά παιχνίδια στον κόσμο. Μεγάλο μέρος της δημοτικότητάς του οφείλεται στο γεγονός ότι συνδυάζει την τύχη με τις ικανότητες του παίκτη. Είναι πολύ γνωστό άλλωστε το card counting, δηλαδή η τεχνική που αναπτύσσουν ορισμένοι παίκτες του μπλακ τζακ, σύμφωνα με την οποία, παρατηρώντας ποια φύλλα έχουν περάσει, ποντάρουν ανάλογα και αποκτούν με αυτόν τον τρόπο το πλεονέκτημα έναντι του καζίνο. Πρόγονος του Μπλακ-τζακ ήταν το vingt-et-un (εικοσιένα), η προέλευση του οποίου ήταν τα γαλλικά καζίνο του 1700 και δεν περιείχε το μπόνους 3 προς 2 για την εικοσιμία με δύο φύλλα.
Παραλλαγή του είναι το Double Exposure Blackjack που παρουσιάστηκε και πατενταρίστηκε από τον Richard A. Epstein. Σε αυτό και τα δύο φύλλα του κρουπιέρη είναι ανοιχτά. Καθώς αυτό αυξάνει το πλεονέκτημα του παίκτη, οι υπόλοιποι κανόνες είναι έτσι σχεδιασμένοι ώστε να αναιρέσουν αυτό το πλεονέκτημα. Οι παίκτες χάνουν τα πονταρίσματα τους όταν φέρουν ισοπαλία με τον κρουπιέρη και το μπλακτζάκ πληρώνεται μόνο με αναλογία 1:1. Επιπλέον, ο παίκτης μπορεί να κάνει split τα φύλλα του μόνο μία φορά.
Πηγές
Κατηγορία:Χαρτοπαίγνια
Μουσουλμανική Αδελφότητα στην Αίγυπτο
Η Μουσουλμανική Αδελφότητα (αραβικά: جماعة الاخوان المسلمين) στην Αίγυπτο είναι ένα σουνιτικό ισλαμιστικό θρησκευτικό, πολιτικό και κοινωνικό κίνημα. Θεωρείται η μεγαλύτερη, καλύτερα οργανωμένη πολιτική δύναμη στην Αίγυπτο. Υπολογίζεται από διαφορετικές πηγές πως έχει 2 εκατομμύρια, ή 2,5 εκατομμύρια οπαδούς/υποστηρικτές. Ιδρύθηκε στην Αίγυπτο από τον Χασάν αλ-Μπάννα το Μάρτιο του 1928, ενώ εξαπλώθηκε και σε άλλες μουσουλμανικές χώρες. Η μεγαλύτερη, ή μία από τις μεγαλύτερες οργανώσεις της βρίσκεται στην Αίγυπτο, παρά τα αλλεπάλληλα μέτρα καταστολής της κυβέρνησης το 1948, το 1954, το 1965, το 2013 και μετά τη συνωμοσία, ή φερόμενη συνωμοσία δολοφονίας και ανατροπής που αποκαλύφθηκε.
Μετά την Αιγυπτιακή Επανάσταση του 2011, είχε την πρώτη μεγάλη επιτυχία. Δημιούργησε ένα πολιτικό κόμμα, την Ελευθερία και Δικαιοσύνη, το οποίο συμμετείχε στις εκλογές, ενώ διακήρυσσε πως έχει «την ίδια αποστολή και στόχους, αλλά διαφορετικούς ρόλους» από την Αδελφότητα, δεσμευόμενο να τηρήσει τις διεθνείς συμφωνίες της Αιγύπτου. Το κόμμα κέρδισε σχεδόν το ήμισυ των εδρών στις βουλευτικές εκλογές του 2011-12, και ο υποψήφιός του, Μοχάμεντ Μόρσι, κέρδισε τις προεδρικές εκλογές του Ιουνίου του 2012. Ωστόσο ο Μόρσι ανετράπη μετά από μαζικές διαδηλώσεις μέσα σε ένα χρόνο και την καταστολή που ακολούθησε, με ορισμένους να αναφέρουν πως υπηρξε περισσότερο επιζήμιο για το κίνημα από οτιδήποτε μέσα «σε οκτώ δεκαετίες». Εκατοντάδες μέλη της σκοτώθηκαν, και εκατοντάδες, συμπεριλαμβανομένου του Μόρσι και του μεγαλύτερου μέρους της ηγεσίας της Αδελφότητας, φυλακίστηκαν. Μεταξύ του πληθυσμού της Αιγύπτου, μια «τεράστια εχθρότητα» έγινε αισθητή προς τη Μουσουλμανική Αδελφότητα. Τον Σεπτέμβριο του 2013, το αιγυπτιακό δικαστήριο έθεσε εκτός νόμου την Αδελφότητα και τις ενώσεις της, ενώ διέταξε να κατασχεθούν τα περιουσιακά της στοιχεία. Τον Δεκέμβριο η υποστηριζόμενη από το στρατό προσωρινή κυβέρνηση, κήρυξε το κίνημα τρομοκρατική ομάδα, μετά τους βομβαρδισμούς του κτιρίου της Διεύθυνσης Ασφαλείας στη Μανσούρα, (η Αδελφότητα αργότερα δήλωσε πως καταδικάζει τη βία).
Εξωτερικοί σύνδεσμοι
Μουσου
Λιάνα Βιτσώρη
Η Λιάνα Βιτσώρη (Αθήνα 16 Φεβρουαρίου 1924 - 23 Ιανουαρίου 1997) ήταν Ελληνίδα ηθοποιός, ποιήτρια και θεατρική συγγραφέας.
Βιογραφία
Ήταν κόρη των ηθοποιών Γιώργη Βιτσώρη και Νίτσας Τσαγανέα. Σε ηλικία δύο ετών εμφανίστηκε δίπλα στη μεγάλη ηθοποιό Κυβέλη στη "Σκιά" του Ντάριο Νικοντέμι, στο Δημοτικό Θέατρο Πειραιά. Το 1933, έπαιξε το ρόλο ενός αγοριού, τον Ιουλιανό, στην "Ασία" του Λένορμαν, με το θίασο της κορυφαίας ηθοποιού Μαρίκας Κοτοπούλη. Στο θίασο συμμετείχε και η μητέρα της. Με την Κοτοπούλη έπαιξε και το 1937, στο έργο του Αντρέ Μπιραμπώ "Φράπα" στο θέατρο Ρεξ.
Πρώτα βήματα
Η επαγγελματική της δραστηριότητα άρχισε κυρίως στα χρόνια της Κατοχής. Το 1942 εμφανίστηκε με το μουσικό θίασο Ορέστη Μακρή-Κυριάκου Μαυρέα-Μίμη Κοκκίνη, στο θεάτρο Περοκέ. Υπήρξε μια από τις ωραιότερες ηθοποιούς της εποχής της και διακρίθηκε κυρίως σε "εξωτικούς" ρόλους. Έπαιξε και σε μουσική κωμωδία, μαζί με το νέο τότε πρωταγωνιστή Δημήτρη Χορν. Στη συνέχεια, συμμετείχε στο θίασο Βάσως Μανωλίδου-Αιμίλιου Βεάκη-Γιώργου Παππά-Νίκου Δενδραμή, στο θέατρο Πάνθεον και έλαβε μέρος στο έργο "Θαμπά τζάμια" της Όλγας Πριντσλάου.
Γαλλία
Έγινε μέλος του Σωματείος Ελλήνων Ηθοποιών την 1 Μαρτίου 1943. Μετά την απελευθέρωση πήγε στο Παρίσι για να δει τον πατέρα της, Γιώργη Βιτσώρη, που είχε εγκατασταθεί εκεί για ν' αποφύγει τις διώξεις λόγω των αριστερών του πεποιθήσεων. Η Λιάνα Βιτσώρη παρακολούθησε μαθήματα υποκριτικής στην περίφημη Σχολή του Σαρλ Ντυλλέν και έλαβε μέρος στην ταινία του Πιέρ Πρεβέρ Ταξίδι έκπληξη (1946).
Ελλάδα
Επιστρέφοντας στην Ελλάδα, εμφανίστηκε το 1948 ως πρωταγωνίστρια στην πασίγνωστη τότε επιθεώρηση "Άνθρωποι, άνθρωποι". Έλαβε μέρος και σε άλλες επιθεωρήσεις μέχρι το 1951 οπότε και οικογενειακοί λόγοι την ανάγκασαν ν' αποσυρθεί σύντομα από το θέατρο. Την ίδια χρονιά εμφανίστηκε στην ταινία της Φίνος Φιλμ Εκείνες που δεν πρέπει ν' αγαπούν, σε σκηνοθεσία Αλέκου Σακελλάριου και με πρωταγωνιστές την Άννα Καλουτά, τη Σμαρούλα Γιούλη, τον Λάμπρο Κωνσταντάρα, τον Αλέκο Αλεξανδράκη.
Ασχολήθηκε επίσης με την ποίηση και έγραψε ορισμένα θεατρικά έργα.
Προσωπική ζωή
Παντρεύτηκε το διάσημο κονφερανσιέ και επιθεωρησιογράφο Γιώργο Οικονομίδη με τον οποίο εμφανίστηκε σε διάφορα βαριετέ. Ο σύζυγός της της αφιέρωσε το δημοφιλές εκείνη την εποχή τραγούδι: Μα εγώ αγαπώ τη Λιάνα. Απέκτησαν μια κόρη, την τραγουδίστρια και μουσικό Μαριαλένα Οικονομίδου. Η Λιάνα Βιτσώρη τάφηκε στο Πρώτο Νεκροταφείο Αθηνών. Δίπλα της τάφηκε η μητέρα της, η Νίτσα Τσαγανέα.
Παραπομπές
Κατηγορία:Έλληνες ποιητές Κατηγορία:Έλληνες θεατρικοί συγγραφείς Κατηγορία:Ελληνίδες ηθοποιοί θεάτρου
Μάικ Γαλάκος
Ο Ηλίας (Μάικ) Γαλάκος (23 Νοεμβρίου 1951) είναι Έλληνας πρώην διεθνής ποδοσφαιριστής, ο οποίος αγωνιζόταν στη θέση του επιθετικού.
Σε συλλογικό επίπεδο
Γεννήθηκε στην Καλογρέζα. Σε μικρή ηλικία μετανάστευσε με την οικογένειά του στη Γερμανία. Ξεκίνησε το ποδόσφαιρο σε ηλικία 16 ετών από την Μπότροπ (ομάδα τότε της 4ης Κατηγορίας Γερμανίας) και την περίοδο 1972-1973 αγωνίστηκε στη Φορτούνα Ντίσελντορφ.
Στη συνέχεια ήρθε στην Ελλάδα και αγωνίστηκε στον Ολυμπιακό έως το 1981, κατακτώντας 4 πρωταθλήματα (1974, 1975, 1980, 1981), 2 Κύπελλα (1975, 1981) και 1 Σούπερ Καπ το 1980.
Επόμενη ομάδα του ήταν ο Παναθηναϊκός στον οποίο αγωνίστηκε έως το 1985 κερδίζοντας 1 Κύπελλο το 1982 και 1 νταμπλ το 1984.
Στην Εθνική Ελλάδας
Με την Ελλάδα αγωνίστηκε για πρώτη φορά στις 6 Μαΐου 1976 στον εντός έδρας φιλικό αγώνα εναντίον της Πολωνίας (1-0). Συμμετείχε συνολικά σε 30 αγώνες σκοράροντας 5 τέρματα. Ήταν μέλος της ομάδας που αγωνίστηκε στο Ευρωπαϊκό πρωτάθλημα του 1980 στην Ιταλία.
Πηγές
Κατηγορία:Επιθετικοί ποδοσφαιριστές Κατηγορία:Έλληνες προπονητές ποδοσφαίρου Κατηγορία:Ποδοσφαιριστές Εθνικής Ελλάδος Κατηγορία:Ποδοσφαιριστές Ολυμπιακού Πειραιώς Κατηγορία:Ποδοσφαιριστές Παναθηναϊκού Κατηγορία:Ποδοσφαιριστές Ευρωπαϊκού Πρωταθλήματος 1980 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Μπούντεσλιγκα Κατηγορία:Έλληνες ποδοσφαιριστές στο εξωτερικό Κατηγορία:Ποδοσφαιριστές Φορτούνα Ντύσσελντορφ
47η Σύνοδος Κορυφής της G7
Η 47η Σύνοδος Κορυφής της Ομάδας των Επτά (G7) διεξήχθη στις 11–13 Ιουνίου 2021 στο Ηνωμένο Βασίλειο, καθώς έχει αναλάβει την κυλιόμενη προεδρία της ομάδας.
Οι χώρες που συμμετέχουν στη G7 είναι οι πιο ανεπτυγμένες οικονομίες παγκόσμια σύμφωνα με το ΔΝΤ. Ως ομάδα αποτελούμενη από εξέχουσες δημοκρατικές χώρες, η G7 αποτελεί καταλύτη για την αποφασιστική διεθνή δράση που πρέπει να αναληφθεί για να αντιμετωπιστούν οι μεγαλύτερες προκλήσεις. Στη φετινή σύνοδο θα συζητηθούν θέματα όπως: μία φορολογική μεταρρύθμιση παγκόσμιας κλίμακας, η ανάκαμψη από την πανδημία και η διανομή εμβολίων σε όλες τις χώρες, η κλιματική αλλαγή, το ελεύθερο και δίκαιο εμπόριο, κ.α. μικρογραφία|400x400εσ|Ομαδική φωτογραφία των αρχηγών. α-->δ: [[Σίριλ Ραμαφόζα, Γιοσιχίντε Σούγκα, Εμανουέλ Μακρόν, Αντόνιο Γκουτιέρες, Άνγκελα Μέρκελ, Σαρλ Μισέλ, Μπόρις Τζόνσον, Μάριο Ντράγκι, Τζάστιν Τρυντώ, Μουν Τζε-ιν, Σκοτ Μόρισον, Ούρσουλα φον ντερ Λάιεν, Τζο Μπάιντεν    ]]
Παραπομπές
Κατηγορία:Σύνοδοι κορυφής
Μπότζακ Χόρσμαν
Ο Μπότζακ Χόρσμαν (πρωτότυπος τίτλος: BoJack Horseman) είναι αμερικανική σειρά κινουμένων σχεδίων comedy drama για ενήλικους που δημιουργήθηκε από τον Raphael Bob-Waksberg. Στη σειρά πρωταγωνιστεί ο Will Arnett δίνοντας τη φωνή του στο βασικό ήρωα της σειράς BoJack Horseman, με το υπόλοιπο καστ να αποτελούν οι Amy Sedaris, Alison Brie, Paul F. Tompkins και Aaron Paul. Η πρώτη σαιζόν της σειράς έκανε πρεμιέρα στις 22 Αυγούστου 2014 στο Netflix, ενώ ένα ειδικό χριστουγεννιάτικο επεισόδιο προβλήθηκε στις 19 Δεκεμβρίου. Η σειρά σχεδιάστηκε από την σκιτσογράφο Lisa Hanawalt, η οποία είναι φίλη με τον Bob-Waksberg από το γυμνάσιο και νωρίτερα έχουν εργαστεί μαζί στο webcomic Tip Me Over, Pour Me Out.
Παρά τις ανάμεικτες κριτικές στην πρεμιέρα του, οι κριτικές έγιναν κυρίως περισσότερο θετικές κατά τη διάρκεια του δεύτερου μισού της πρώτης σαιζόν, πριν από την παγκόσμια αναγνώριση των επόμενων σαιζόν. Παράλληλα, έχοντας μία σατιρική ματιά στις τρέχουσες εκδηλώσεις, στην πολιτική και στη Show Business, BoJack επαινέθηκε για την ρεαλιστική οπτική του καθώς πραγματεύεται ζητήματα όπως η κατάθλιψη, τα ψυχολογικά τραύματα, ο εθισμός, η αυτοκαταστροφική συμπεριφορά και η ανθρώπινη εμπειρία. Η πέμπτη σαιζόν έκανε πρεμιέρα στις 14 Σεπτεμβρίου του 2018. Ενώ η έκτη και τελευταία σαιζόν της σειράς "έτρεξε" στις οθόνες μας μεσώ του Netflix στις 25 Οκτωβρίου θέτοντας ένα απρόσμενο και για πολλούς διφορούμενο τέλος.
Υπόθεση
Η σειρά διαδραματίζεται κατά κύριο λόγο στο Hollywood (αργότερα γνωστό ως Hollywoo, μετά από την αφαίρεση του "D" στην πινακίδα Hollywood κατά τη διάρκεια μιας ρομαντικής χειρονομίας και ακόμα αργότερα Hollywoob), έναν εναλλακτικό κόσμο όπου άνθρωποι και ανθρωπόμορφα ζώα ζουν δίπλα-δίπλα. Ο BoJack Horseman, ένας ξοφλημένος αστέρας της κωμικής σειράς Horsin' Around της δεκαετίας του 1990, σχεδιάζει τη μεγάλη του επιστροφή στους κύκλους των celebrity με την αυτοβιογραφία του, την οποία αναθέτει στην αφανή συγγραφέα Diane Nguyen. Επίσης, ο BoJack έχει να αντιμετωπίσει τις απαιτήσεις της ατζέντισσάς του και περιστασιακής συντρόφου του Princess Carolyn, τις χαζομάρες του τζαμπατζή συγκατοίκου του Todd Chavez και του αντιπάλου του Mr. Peanutbutter.
Todd Chavez
Ο Todd είναι ένα περιβόητο οκνηρό και χαλαρό άτομο που ωστόσο είναι πολύ δημιουργικό και μπορεί να εργάζεται ακατάπαυστα όταν ανακαλύπτει κάτι το οποίο τον ενδιαφέρει. Ταυτόχρονο, στη σειρά παρουσιάζεται να καταβάλλει μεγάλη προσπάθεια να βοηθάει τους ανθρώπους.Η τυπική του ενδυμασία περιλαμβάνει έναν κίτρινο σκούφο, μια κόκκινη ζακέτα, μια γκρι αθλητική φόρμα και μπλε σαγιονάρες.
Princess Carolyn
Η Princess Carolyn είναι μια ανθρωπόμορφη ροζ Περσική γάτα, που αποτελεί πρώην σύντροφο του Bojack και νυν ατζέντη του. Παρουσιάζεται συνήθως να καλεί τον Bojack από το γραφείο της, όταν αυτός κάνει κάτι μη ορθό και τον βοηθά να διορθώσει την κατάσταση. Έχει γαλάζια μάτια και η ενδυμασία της περιλαμβάνει ένα φόρεμα με κίτρινα ψάρια, μια κίτρινη ζακέτα,ένα χρυσό περιδέραιο με μια κόκκινη κουκκίδα στη μέση και ροζ τακούνια
Mr.Peanutbutter
Ο Mr.Peanutbutter είναι ένα ανθρωπόμορφο κίτρινο Λαμπραντόρ. Είναι συνεχώς ευδιάθετος και αντιμετωπίζει με θετικότητα όλα όσα του συμβαίνουν. Θεωρεί τον Bojack πολύ καλό του φίλο και συνεργάτη του και τον θαυμάζει, αν και ο τελευταίος τον αποφεύγει. Έχει κίτρινο τρίχωμα και φοράει μια γκρι κοντομάνικη μπλούζα και γυαλιά ηλίου (τα οποία τοποθετεί συνήθως στο κεφάλι του) πορτοκαλί παπούτσια και δυο βραχιόλια στον αριστερό του καρπό.
Επιρροές
O δημιουργός Raphael Bob-Waksberg έχει αναφέρει το κυνικό χιούμορ του Καναδικού σόου The Newsroom ως μεγάλη επιρροή στο Bojack Horseman. Παράλληλα, είχε εγκωμιάσει τους The Simpsons ως ένα παράδειγμα στο οποίο βασίστηκε για να μπορεί να αφηγείται μια στενάχωρη ιστορία χωρίς να χρειάζεται να θυσιάσει το στοιχείο του χιούμορ. Επιπλέον, με βάση ομοιότητες στην πλοκή, έχει ειπωθεί πως έχει πάρει στοιχεία και από το Californication, το Two and a Half Men και τη Daria.
Κριτικές
Η σειρά έχει σταθερά λάβει θετικές αξιολογήσεις από κριτικούς. Το 2018, το διαδικτυακό περιοδικό Thrillist ταξινόμησε το Bojack Horseman ως την καλύτερη πρωτότυπη σειρά του Netflix όλων των εποχών, ενώ το Indiewire έδωσε στο σόου τον τίτλο της καλύτερης σειράς κινουμένων σχεδίων όλων των εποχών. Τέλος,στην ιστοσελίδα imdb βαθμολογείται με 8,5/10 αστέρια.
Παραπομπές
Κατηγορία:Αμερικανικές τηλεοπτικές σειρές Κατηγορία:Κωμικές σειρές κινουμένων σχεδίων Κατηγορία:Τηλεοπτικές σειρές Netflix
Ζώμινθος
Η Ζώμινθος (Ζόμινθος ή Ζόμιθος), είναι οροπέδιο στους πρόποδες του Ψηλορείτη (Ιδαίον Όρος) της Κρήτης. Βρίσκεται δυτικά της κωμόπολης Ανώγεια, στη διαδρομή από την Κνωσσό προς το Ιδαίον Άντρον, την ιερή σπηλιά κοντά στην κορυφή της Νίδας. Η τοποθεσία έγινε γνωστή λόγω του μεγάλου κτιρίου της μινωικής εποχής που βρέθηκε εκεί.
Μέσα στον αρχαιολογικό χώρο, 30 μέτρα από την είσοδο, βρίσκεται ένας μεγάλος κράταιγος. Το δέντρο έχει ύψος 12 μέτρα, σε αντίθεση με τους περισσότερους κράταιγους που είναι θάμνοι ή μικρά δέντρα, και έχει χαρακτηριστεί μνημείο της Φύσης. Γύρω από τον κορμό του έχει κατασκευαστεί χαμηλό πέτρινο τοιχίο, ύψους 0,50μ.
Ανασκαφή
Το 1982, έπειτα από μία τυχαία συνομιλία που είχε με ένα βοσκό, ο αρχαιολόγος Γιάννης Σακελλαράκης ανακαλύπτει τη μινωική εγκατάσταση της Ζωμίνθου, σε υψόμετρο 1.187 μέτρων. Οι συστηματικές ανασκαφές όμως θα ξεκινήσουν αργότερα. Ως σήμερα, κι ενώ το ανασκαφικό έργο βρίσκεται σε εξέλιξη υπό την αιγίδα της Αρχαιολογικής Εταιρείας και του Ινστιτούτου Κλασικής Αρχαιολογίας του Πανεπιστημίου της Χαϊδελβέργης, έχει αποκαλυφθεί το "κεντρικό κτίριο". Πρόκειται για ένα οικοδόμημα διώροφο (ή ίσως και τριώροφο) έκτασης 1.360 τ.μ. με προσανατολισμό από Βορρά προς Νότο, το οποίο είναι κτισμένο με την τοπική γκρίζα πέτρα. Η χρήση αυτού του οικοδομικού υλικού διαφοροποιεί το κτίριο αυτό από τα ανάκτορα της Φαιστού και της Κνωσσού, τα οποία είναι χτισμένα από πωρόλιθο, αλλά ταυτόχρονα βοηθά στην καλύτερη διατήρησή του. Είναι ένα τεράστιο και πολυτελές κτίριο (αφού αποτελείται από περίπου 80 δωμάτια, ανάμεσα στα οποία αποθήκες κι εργαστήρια), και είναι η πρώτη μινωική εγκατάσταση στα βουνά.
Όλα δείχνουν ότι πρόκειται για σημαντικό οικονομικό, θρησκευτικό και παραγωγικό κέντρο. Σύμφωνα με τις ως τώρα ενδείξεις στο κτίριο της Ζωμίνθου έχουν εντοπιστεί τρεις χρονικές φάσεις. Η πρώτη συμπίπτει με την ίδρυσή του περίπου το 1900 π.Χ., η δεύτερη περίπου το 1600 π.Χ. με την ακμή του και αργότερα με την καταστροφή του από τον σεισμό της Θήρας, και τέλος κατά το 1400 π.Χ. με ένα άλλο οικοδόμημα σε μικρή απόσταση κτισμένο από τους Μυκηναίους. Μετά τον σεισμό, ακολούθησε πυρκαγιά κι έτσι προκλήθηκε η κατάρρευση των ορόφων του κτίσματος.
Στην ανασκαφή συμμετέχουν επιστήμονες πολλών διαφορετικών κλάδων από πολλές χώρες (αρχαιολόγοι, τοπογράφοι, αρχαιοζωολόγοι, αρχαιοβοτανολόγοι, παλαιογεωγράφοι, αρχιτέκτονες κ.α.) καθώς και οι αρχαιολόγοι Διαμαντής Παναγιωτόπουλος και Έφη Σαπουνά-Σακελλαράκη. Με τη βοήθεια όλων αυτών κατέστη δυνατόν να πάρουμε πολλές πληροφορίες σχετικά με τον τρόπο ζωής των ανθρώπων στη Ζώμινθο, όπως αυτές που έχουν να κάνουν με τις διατροφικές τους συνήθειες και με το εμπόριο. Αυτή η διεπιστημονική ομάδα μελετώντας το έδαφος και το υπέδαφος της περιοχής προσπαθεί να πετύχει την εικονική αναπαράσταση της φύσης κατά τη μινωική εποχή.
Μυθολογία
Σύμφωνα με τον Όμηρο ο Μίνωας ανέβαινε κάθε εννέα χρόνια στο ιερό Ιδαίον Άντρον του Ψηλορείτη (όπου είχε γεννηθεί ο Δίας) προκειμένου να πάρει από τον θεό τους νόμους για να κυβερνήσει. Μαζί του ανέβαιναν και οι Μινωίτες ως προσκυνητές. Ο συντομότερος δρόμος προς το ιερό σπήλαιο του Ιδαίου Δία είναι αυτός της Κνωσσού, ο οποίος περνάει από τη Ζώμινθο. Ο αρχαιολόγος Σακελλαράκης πιστεύει ότι το κτίριο της Ζωμίνθου ήταν ένας σταθμός προς το Ιδαίον Αντρον και ότι εάν όντως ισχύει ο μύθος για τον Μίνωα, το ερώτημα είναι αν ο μεγάλος σεισμός που κατέστρεψε τη Ζώμινθο έγινε τον πρώτο χρόνο ή τον τελευταίο. Με άλλα λόγια αν στη Ζώμινθο προετοίμαζαν την υποδοχή του βασιλιά έχοντας γεμάτες τις αποθήκες τους ή αν είχε ήδη περάσει και φύγει, παίρνοντας μαζί του όλα τα αγαθά. Αυτό που εμείς γνωρίζουμε είναι ότι η λατρεία του Κρηταγενούς Δία συνεχίστηκε κατά την ελληνική αλλά και τη ρωμαϊκή εποχή της Κρήτης. Αυτό αποδεικνύεται καθώς από τα πολλά λυχνάρια και αναθήματα που βρέθηκαν στο Ιδαίον Άντρον τα τελευταία χρονολογούνται στην εποχή του Ιουλιανού.
Εξωτερικοί σύνδεσμοι
Κατηγορία:Γεωγραφία της Κρήτης Κατηγορία:Αρχαιολογικοί τόποι στην Κρήτη Κατηγορία:Μινωικοί αρχαιολογικοί τόποι
Βραβεία Βρετανικής Ακαδημίας Κινηματογράφου 2020
μικρογραφία|Σιλουέτα ενός Βραβείου BAFTA. Η 74η απονομή των Βραβείων της Βρετανικής Ακαδημίας Κινηματογράφου, γνωστά κυρίως ως Βραβεία BAFTA, τίμησε τις καλύτερες ταινίες του 2020 καθώς και των ταινιών που κυκλοφόρησαν στις αρχές του 2021, και πραγματοποιήθηκε στις 10 και στις 11 Απριλίου 2021 στο Royal Albert Hall του Λονδίνου. Οι υποψηφιότητες ανακοινώθηκαν στις 9 Μαρτίου 2021. Οικοδεσπότες της βραδιάς ήταν η Έντιθ Μπόουμαν και ο Ντέρμοτ Ο' Λίρι.
Το βραβείο Καλύτερης Ταινίας κέρδισε η ταινία Η Χώρα των Νομάδων με την Κλόε Ζάο να βραβεύεται και ως Καλύτερος Σκηνοθέτης. Οι Άντονι Χόπκινς και Φράνσις ΜακΝτόρμαντ κέρδισαν τα βραβεία Α' Ανδρικού και Γυναικείου Ρόλου αντίστοιχα και οι Ντάνιελ Καλούγια και Γιουν Γιο-τσόνγκ τα βραβεία Β' Ανδρικού και Γυναικείου Ρόλου αντίστοιχα. Καλύτερη Βρετανική Ταινία της χρονιάς αναδείχτηκε η Υποσχόμενη Νέα Γυναίκα.
Ειδικό βραβείο (Academy Fellowship)
Ανγκ Λι
Προσφορά στον Βρετανικό Κινηματογράφο
Νοέλ Κλαρκ
5 Μαΐου
4 Μαΐου | 5 Μαΐου | 6 Μαΐου
Η 5η Μαΐου είναι η 125η ημέρα του έτους κατά το Γρηγοριανό ημερολόγιο (126η σε δίσεκτα έτη). Υπολείπονται 240 ημέρες.
Ορθόδοξη Εκκλησία
Κατηγορία:Ημέρες του έτους
Λούκα Μόντριτς
Ο Λούκα Μόντριτς (Luka Modrić, γεννήθηκε 9 Σεπτεμβρίου 1985) είναι Κροάτης ποδοσφαιριστής, ο οποίος αγωνίζεται ως μέσος στην Ρεάλ Μαδρίτης και είναι ο αρχηγός της εθνικής ομάδας της Κροατίας. Αγωνίζεται με ευχέρεια σε όλες τις θέσεις του κέντρου και θεωρείται ως ένας από τους καλύτερους μέσους της γενιάς του και από ορισμένους ως ο καλύτερος Κροάτης ποδοσφαιριστής όλων των εποχών.
Βιογραφία
Γεννημένος στο Ζαντάρ και μεγαλωμένος στο απομακρυσμένο αγροτικό φυλάκιο του Μόντριτσι, ένα μικροσκοπικό χωριουδάκι στις πλαγιές των βουνών στη βόρεια Δαλματία, η εφηβεία του ήταν εφιάλτης. Η περιοχή της πατρίδας του ήταν ένα από τα επίκεντρα του πολέμου που ξεκλήρισε την οικογένειά του. Το 2002, σε ηλικία 16 ετών, υπέγραψε στην Ντιναμό Ζάγκρεμπ μετά την πολλά υποσχόμενη εμφάνισή του στην τοπική ποδοσφαιρική ομάδα της πόλης του. Συνέχισε την καριέρα του στην Ζάγκρεμπ προτού μετακομίσει στην Ζρίνσκι Μόσταρ και στην Ίντερ Ζάπρεσιτς. Έκανε το ντεμπούτο του στην Ντιναμό το 2005 και κέρδισε τρεις συνεχόμενους τίτλους του πρωταθλήματος και τρία Κύπελλα στην Κροατία, ενώ το 2007 κέρδισε τον τίτλο του "Παίκτη της Χρονιάς". Το 2008 πήγε στην Τότεναμ, η οποία κατάφερε να συμετάσχει στο ΟΥΕΦΑ Τσάμπιονς Λιγκ μετά από σχεδόν 50 χρόνια, φτάνοντας μάλιστα στα προημιτελικά της διοργάνωσης 2010-11.
Από την αγωνιστική περίοδο 2011-12, ο Μόντριτς αγωνίζεται στην Ρεάλ Μαδρίτης, έχοντας υπογράψει συμβόλαιο 30 εκατομμυρίων λιρών. Θεωρείται παίκτης κλειδί και κατέκτησε το δέκατο τίτλο της. Μόλις ο Ζινεντίν Ζιντάν ανέλαβε καθήκοντα προπονητή στην Ρεάλ, ο Μόντριτς κατέλαβε τρεις συνεχόμενους τίτλους στο Τσάμπιονς Λιγκ από το 2016 μέχρι το 2018. Κέρδισε το βραβείο "Καλύτερου Μέσου" στο ισπανικό πρωτάθλημα το 2016 και το βραβείο "Καλύτερου Μέσου" από την UEFA το 2017. Είναι γνωστός για την τεχνική κατάρτιση, τον έλεγχο της μπάλας, τις πάσες του και την τοποθέτηση του. Είναι δημιουργικός παίκτης με καλή όραση και ικανότητα να αλλάζει ολόκληρο το παιχνίδι.
Ο Μόντριτς έκανε την πρώτη του εμφάνιση με την εθνική ομάδα της Κροατίας ενάντια στην Αργεντινή τον Μάρτιο του 2006 και σκόραρε το πρώτο του γκολ σε διεθνή διοργάνωση, σε έναν φιλικό αγώνα απέναντι στην Ιταλία. Αυτή θεωρείται η "χρυσή γενιά" της εθνικής ομάδας ποδοσφαίρου της Κροατίας και από τότε ο Μόντριτς συμμετέχει σε κάθε διεθνή διοργάνωση στην οποία προκρίνεται η Κροατία, συμπεριλαμβανομένων των Ευρωπαϊκών Πρωταθλημάτων 2008, 2012 και 2016 αλλά και των Παγκοσμίων Κυπέλλων του 2006, 2014 και 2018. Στο Ευρωπαϊκό Πρωτάθλημα Ποδοσφαίρου 2008, εξελέγη στην καλύτερη ομάδα της διοργάνωσης και έγινε ο δεύτερος Κροάτης που έχει λάβει αυτή τη τιμή. Το 2015 έγινε ο πρώτος Κροάτης ποδοσφαιριστής που συμπεριλήφθηκε στο FIFA World XI, στο οποίο συμπεριλήφθηκε ξανά το 2016 και το 2017 καθώς και στην Ομάδα της Χρονιάς το 2016 και το 2017.
Οδήγησε την εθνική ομάδα της Κροατία στον τελικό του Παγκοσμίου Κυπέλλου του 2018, όπου η χώρα κατέκτησε την δεύτερη θέση και ο ίδιος έλαβε την Χρυσή Μπάλα του καλύτερου παίκτη. Έχει λάβει έξι φορές το βραβείο του Κροάτη Ποδοσφαιριστή της Χρονιάς και έχει ισοφαρίσει στους τίτλους με τον Νταβόρ Σούκερ.
Τίτλοι
Ντιναμό Ζάγκρεμπ Ρεάλ Μαδρίτης
Εθνική Κροατίας
Σε συλλόγους
1 Συμπεριλαμβάνει τους αγώνες του Λιγκ Καπ Αγγλίας
2 Συμπεριλαμβάνει τους αγώνες του Τσάμπιονς Λιγκ και του Γιουρόπα Λιγκ
Εξωτερικοί σύνδεσμοι
Κατηγορία:Κροάτες ποδοσφαιριστές Κατηγορία:Μέσοι ποδοσφαιριστές Κατηγορία:Παίκτες νικητές ΟΥΕΦΑ Τσάμπιονς Λιγκ Κατηγορία:Ποδοσφαιριστές Ρεάλ Μαδρίτης Κατηγορία:Ποδοσφαιριστές Εθνικής Κροατίας Κατηγορία:Ποδοσφαιριστές Ευρωπαϊκού Πρωταθλήματος 2012 Κατηγορία:Ποδοσφαιριστές Ευρωπαϊκού Πρωταθλήματος 2008 Κατηγορία:Ποδοσφαιριστές Παγκοσμίου Κυπέλλου 2006 Κατηγορία:Ποδοσφαιριστές Πρέμιερ Λιγκ Κατηγορία:Ποδοσφαιριστές Πριμέρα Ντιβιζιόν Κατηγορία:Ξένοι ποδοσφαιριστές στην Αγγλία Κατηγορία:Ξένοι ποδοσφαιριστές στην Ισπανία Κατηγορία:Ποδοσφαιριστές Ντιναμό Ζάγκρεμπ Κατηγορία:Ποδοσφαιριστές Ζρίνσκι Μόσταρ Κατηγορία:Ποδοσφαιριστές Τότεναμ Χότσπερ Κατηγορία:Ποδοσφαιριστές Εθνικής Κροατίας Κ17 Κατηγορία:Ποδοσφαιριστές Εθνικής Κροατίας Κ19 Κατηγορία:Ποδοσφαιριστές Εθνικής Κροατίας Κ21 Κατηγορία:Ποδοσφαιριστές Εθνικής Κροατίας Κ18 Κατηγορία:Ποδοσφαιριστές Εθνικής Κροατίας Κ15 Κατηγορία:Ποδοσφαιριστές ΝΚ Ίντερ Ζάπρεσιτς Κατηγορία:Ποδοσφαιριστές Παγκοσμίου Κυπέλλου 2014 Κατηγορία:Ποδοσφαιριστές Ευρωπαϊκού Πρωταθλήματος 2016 Κατηγορία:Ποδοσφαιριστές Παγκοσμίου Κυπέλλου 2018 Κατηγορία:FIFA Century Club Κατηγορία:Νικητές του Παίκτη της Χρονιάς της FIFA Κατηγορία:Ποδοσφαιριστές Ευρωπαϊκού Πρωταθλήματος 2020 Κατηγορία:Ποδοσφαιριστές Παγκοσμίου Κυπέλλου 2022
Συνδετικός ιστός
Ο συνδετικός ιστός είναι ένα από τέσσερα βασικά είδη ζωικών ιστών και αποτελείται από φαινομενικά διαφορετικούς τύπους κυττάρων. Το κύριο χαρακτηριστικό είναι ότι διαθέτουν άφθονο μεσοκυττάριο στρώμα, κάτι που δεν ισχύει σε όλους τους άλλους ιστούς, και τα κύτταρα είναι διάσπαρτα μέσα του. Από λειτουργικής απόψεως, ο ρόλος του συνδετικού ιστού είναι να στηρίζουν τους άλλους ιστούς και να συμβάλλουν στην άμυνα του οργανισμού, στη μεταφορά και αποθήκευση ουσιών, αποκατάσταση βλαβών κλπ.
Οι συνδετικοί ιστοί των ζώων εμφανίζουν μεγάλη ποικιλομορφία. Στο συνδετικό ιστό ανήκουν οι τένοντες, η δερμίς του δέρματος, τα οστά, ο χόνδρος, ο λιπώδης ιστός και το αίμα. Η ταξινόμησή τους γίνεται κυρίως βάση των μεσοκυττάριων χαρακτηριστικών τους και όχι βάσει των κυτταρικών τους στοιχείων. Τα μεσοκυττάρια χαρακτηριστικά μπορεί να είναι ίνες, άμορφη θεμέλια ουσία και υγρό των ιστών. Οι ίνες χωρίζονται σε κολλάγονες, που περιέχουν κολλαγόνο, δικτυωτές και ελαστικές. Οι περισσότεροι τύποι συνδετικού ιστού προέρχονται από το μεσόδερμα, που σχηματίζει το πολυδύναμο μεσέγχυμα
Ο χόνδρινος ιστός είναι στέρεος και συγχρόνως εύκαμπτος. Τα κύτταρά του, οι χονδροβλάστες, βρίσκονται μέσα σε κοιλότητες της μεσοκυττάριας ουσίας. Ο ιστός αυτός συναντάται στους αρθρικούς χόνδρους, στο πτερύγιο του αυτιού, στους μεσοσπονδύλιους δίσκους κ.τ.λ
Ο οστίτης ιστός, που συναντάται στα οστά, αποτελείται από εξαιρετικά σκληρή μεσοκυττάρια ουσία, η οποία περιέχει άλατα και ινίδια κολλαγόνου. Μέσα σε κοιλότητες της υπάρχουν τα οστεοκύτταρα.
Μεσοκυττάρια συστατικά
Τα μεσοκυττάρια χαρακτηριστικά μπορεί να είναι ίνες, άμορφη θεμέλια ουσία και υγρό των ιστών. Ένα επιπλέον εξωκυττάριο στοιχείο είναι ο βασικός υμένας.
Ίνες
Ιστολογικώς υπάρχουν τρεις τύποι ινών, οι κολλαγόνες, οι δικτυωτές και οι ελαστικές ίνες.